කෙසේ වෙතත්, ප්‍රදේශවාසීන් හිරු ප්‍රවෘත්ති අංශයට කියා සිටියේ කිසියම් රෝගී තත්ත්වයක් හේතුවෙන් මෙම ඇතින්නියන් මිය යන්නට ඇතැයි සැක කරන බවයි.පොළොන්නරුව වනජීවි කලාපය භාර සහකාර අධ්‍යක්ෂ ඩබ්ලිව්.ඞී.එම්.ජේ. වික්‍රමසිංහ මේ වන විට එම ඇතින්නියන් මිය ගොස් සිටින ස්ථානයට පැමිණ සිටින අතර ඔහු හිරු ප්‍රවෘත්ති අංශයට කියා සිටියේ මෙම සතුන් මිය යාමට නිශ්චිත හේතුව තවමත් අනාවරණ කර ගැනීමට නොහැකි වී ඇති බවයි.කෙසේ වෙතත්, පරිසරවේදී නයනක රංවැල්ල කියා සිටියේ මෙම සතුන් මිය යාම සම්බන්ධයෙන් නීතිය නිසි පරිදි ක්‍රියාත්මක කළ යුතු බවයි.තවත් මිය ගිය සතුන් සිටින්නේ දැයි සොයා බැලීම සඳහා තුම්බිකුලම රක්ෂිතය තුළ මේ වන විට යුද හමුදාව සහ වනජීවි නිලධාරීන් එක්ව විශේෂ සෝදිසි මෙහෙයුමක් ද ආරම්භ කර තිබෙනවා.